不過貨運上呢個站好大，係個大型綜合貨場，1990年時貨場總面積15萬6600平方米，有5個貨倉、2座貨物站臺、4條裝卸綫、41條專用綫。1955年起濱江站承辦貨櫃，1983年八區貨場改成貨櫃專用場，呢個貨櫃場總面積2萬6524平方米，係中國大陸九大貨櫃場之一，1988年時八區貨場改爲濱江西站，繼續由濱江站管理。1990年尾時，貨場發貨量108萬噸，收貨量266.8萬噸，日均裝67.5車，卸173.1車，貨運收入4613萬人民幣。